Document ID: /roh_data/filtered/Billingualer_Corpus_interleaved-de-rm.jsonl.gz/1558

This is a text translated from German to Rumantsch Grischun.
Wild in höchster Not: Wildruhezonen beachten

Angesichts der grossen Schneemengen befindet sich das Wild in verschiedenen Regionen Graubündens in den Hochlagen derzeit in höchster Not. Das Amt für Jagd und Fischerei, das Amt für Wald und der Bündner Kantonale Patenjäger-Verband rechnen mit einem erhöhten Fallwildanteil. Sie rufen die Bevölkerung dazu auf, die Ruhe in den Lebensräumen der Tiere zu beachten.

In den Alpen liegt gegenwärtig vor allem in Südbünden, im Oberengadin und im Rheinwald überdurchschnittlich viel Schnee. Die monatelangen tiefen Temperaturen verschärfen die Situation zusätzlich. Vermehrt gelangen dabei geschwächte Wildtiere wie Rehe, Hirsche und Gämsen in die Nähe der Siedlungen. Je nach Verlauf des Winters in den nächsten Wochen ist in den erwähnten Gebieten mit einem erhöhten Fallwildanteil zu rechnen.

In diesem Zusammenhang stellt sich die Frage nach einer Fütterung des Wildes. Die Fütterung bringt meist nicht den erwünschten Erfolg, da Wildtiere über natürliche Energiesparmechanismen verfügen. Energie gespart wird durch eine massive Reduktion des Stoffwechsels, einer Absenkung der peripheren Körpertemperatur, sowie durch geringere Aktivität im ungestörten Wintereinstand. Die Konzentration des Wildes um die Futterstellen und die Störung durch Unbefugte stehen im Widerspruch zu den erwähnten Sparmechanismen.

Dezentrale Fütterung mit artgerechter Nahrung

Höhere Fallwildzahlen in extremen Wintern sind kaum zu umgehen. Die Fütterung der Wildtiere oder gar der Einfang geschwächter Tiere in Siedlungsnähe ist eigentlich als Symptombekämpfung zu betrachten. Solche Aktionen werden jedoch von der Bevölkerung erwartet und machen nur aus ethischer Sicht Sinn. Eine dezentrale Fütterung, respektive Bereitstellung von natürlicher Nahrung, kann die Situation nur teilweise entschärfen. Die Wildhut hat im Februar in unbürokratischer Weise dank einer guten Zusammenarbeit mit dem Forstdienst und den Jägern, durch das Fällen von Bäumen und Sträuchern ein dezentrales Angebot natürlicher Äsung geschaffen. Notfütterungen sind in jedem Fall in Absprache zwischen den Organisationen der Jäger, des Forstes und der Wildhut zu koordinieren. Einzelne vor allem im Talboden im metertiefen Schnee fest sitzende und damit blockierte Tiere, wurden in teilweise spektakulären Aktionen eingefangen und in von ortsansässigen Bauern grosszügig zur Verfügung gestellte Ställe gebracht. Hier müssen diese mit viel Arbeitsaufwand bis zum Frühling mit artgerechter Nahrung wie Zweige und Wildheu durchgefüttert werden.

Wildruhezonen beachten

Das Wichtigste ist jedoch die unbedingte Ruhe in den Lebensräumen der Tiere, weil diese dadurch Energie sparen und ihre Fettreserven so am längsten halten können. Die immer häufigeren Beunruhigungen durch Wintersportler, Hornsucher und streunende Hunde bedeuten für das Wild eine tödliche Gefahr. Von zentraler Bedeutung für die Verhinderung von Wintersterben ist auch eine Bejagung der Wildbestände, welche diese an die Lebensräume anpasst.

Das Amt für Jagd und Fischerei, das Amt für Wald und der Bündner Kantonale Patenjäger-Verband rufen dazu auf, das Wild in dieser schweren Zeit nicht zu stören und dies auch den nicht ortskundigen Wintersportlern vor Ort mitzuteilen. Die Bevölkerung und vor allem die Wintersportler sind aufgerufen, Einstandsgebiete der Wildtiere möglichst weiträumig zu umgehen beziehungsweise nicht zu betreten. Vor Antritt zu Ski- und Schneeschuhwanderungen ist die Karte der Ruhezonen im Internet

www.wildruhe.gr.ch

zu studieren, beziehungsweise ortskundige Wildhüter oder Funktionäre um Rat anzugehen. Waldgebiete und apere Stellen ausserhalb des Waldes sollen in jedem Fall gemieden und weiträumig umgangen werden. Hundehalter müssen ihre Vierbeiner unbedingt an die Leine nehmen, da jetzt Wildtiere auch Spazierwege und Strassen als Wildwechsel benützen. Jede Flucht des Wildes kann in dieser Notzeit für die geschwächten Tiere den Tod bedeuten.

Hinweis an die Medien:

Eine Bildserie zum Thema kann bei der Bildagentur Keystone bezogen werden.

Auskunftspersonen:

- Dr. Georg Brosi, Vorsteher Amt für Jagd und Fischerei Graubünden, Tel. 081 257 38 91

- Reto Hefti, Kantonsförster, Vorsteher Amt für Wald Graubünden, Tel. 081 257 38 51

- Beat Angerer, Präsident des Bündner Kantonalen Patentjägerverbandes BKPJV, Tel. 081 413 37 45, 079 406 75 34

Gremium: Amt für Jagd und Fischerei

Quelle: dt Amt für Jagd und Fischerei

18.02.2009
La selvaschina è en gronda miseria: observar las zonas da paus

Pervia da la blera naiv sin ils auts è la selvaschina da differentas regiuns dal Grischun il mument en gronda miseria. L'uffizi da chatscha e pestga, l'uffizi forestal, l'uniun grischuna da chatschadras e da chatschaders da patenta fan quint cun dapli selvaschina disgraziada. Els appelleschan la populaziun da mantegnair il ruaus en ils spazis da viver dals animals.

En las Alps datti actualmain zunt blera naiv cunzunt en il Grischun dal sid, en l'Engiadin'ota ed en Valragn. Las temperaturas bassas che duran dapi mais pegiureschan anc la situaziun. Selvaschina indeblida sco chavriels, tschiervs e chamutschs s'avischina pia pli e pli als abitadis. Tut tenor il decurs da l'enviern durant las proximas emnas ston ins far quint cun anc dapli selvaschina disgraziada.

En quest connex sa tschenta la dumonda, sch'ins duaja pavlar la selvaschina. Savens n'ha quai betg il success giavischà, perquai che la selvaschina posseda mecanissems natirals per spargnar energia. Ella spargna energia cun reducir massivamain ses metabolissem, cun sbassar sia temperatura perifera sco er cun esser main activa en ses quartier d'enviern nundisturbà. La concentraziun da la selvaschina enturn las plazzas da pavlar ed il disturbi tras persunas nunautorisadas s'opponan als mecanissems da spargn menziunads.

Pavlar en moda decentrala cun in nutriment adequat

En envierns extrems na sa laschi strusch evitar ch'i dettia dapli selvaschina disgraziada. Pavlar la selvaschina u schizunt metter ils animals indeblids en in serragl datiers d'in abitadi sto vegnir resguardà en sasez sco in cumbat dals sintoms. Talas acziuns vegnan dentant spetgadas da la populaziun e sa laschan giustifitgar mo dal puntg da vista etic. Pavlar en moda decentrala, respectivamain metter a disposiziun in nutriment natiral, po levgiar la situaziun mo in pau. Ils organs da surveglianza da chatscha han creà il favrer ina purschida decentrala da pavel natiral cun terrar plantas e chaglias. Els han fatg quai en moda nunbirocratica, grazia ad ina buna collavuraziun cun il servetsch forestal sco er cun las chatschadras e cun ils chatschaders. Sch'i vegn pavlà d'urgenza, sto quai en mintga cas vegnir coordinà cun las organisaziuns da chatschadras e da chatschaders, cun ils servetschs forestals e cun ils organs da surveglianza da chatscha. Singuls animals ch'eran bloccads en las navaglias giu en il fund da la val, èn vegnids tschiffads en acziuns ch'èn stadas per part spectacularas ed èn vegnids manads en stallas ch'eran vegnidas messas a disposiziun generusamain da puras e da purs dal lieu. Qua ston quests animals vegnir tgirads cun gronda lavur fin la primavaira. Els survegnan in nutriment adequat sco frastgas e fain selvadi.

Observar las zonas da paus

Il pli impurtant è bain il ruaus absolut en ils spazis da viver dals animals, perquai che là spargnan quels energia e pon conservar il pli ditg lur reservas da grass. Las agitaziuns adina pli frequentas tras persunas che fan sport d'enviern, tras persunas che van a tschertgar cornas e tras chauns vagabundants èn in privel mortal per la selvaschina. D'ina impurtanza centrala per impedir la muria d'enviern è ina chatscha sin ils effectivs da selvaschina cun la finamira d'adattar quels als spazis da viver.

L'uffizi da chatscha e pestga, l'uffizi forestal, l'uniun grischuna da chatschadras e da chatschaders da patenta appelleschan da betg disturbar la selvaschina durant quest grev temp e da communitgar quai al lieu er a las persunas d'ordaifer che fan sport d'enviern. La populaziun e cunzunt las persunas che fan sport d'enviern vegnan appelladas da guntgir ils quartiers d'enviern da la selvaschina en ina distanza uschè gronda sco pussaivel respectivamain da betg penetrar en ils quartiers. Avant che sa metter sin ina tura da skis u da gianellas duain ins studegiar en l'internet sut

www.wildruhe.gr.ch

la charta da las zonas da paus, respectivamain dumandar cussegl a guardiaselvaschinas ubain a funcziunarias u a funcziunaris locals. Guauds e prads senza naiv ordaifer il guaud duain en mintga cas vegnir evitads e guntgids en ina gronda distanza. Las possessuras ed ils possessurs da chauns ston tegnair lur chauns en mintga cas a la tschinta, perquai che la selvaschina utilisescha ussa er sendas e vias sco trutgs da selvaschina. En quest grev temp po mintga fugia da la selvaschina signifitgar la mort per ils animals indeblids.

Infurmaziun per las medias:

Ina retscha da maletgs davart il tema po vegnir retratga tar l'agentura Keystone.

Infurmaziuns:

- dr. Georg Brosi, manader da l'uffizi da chatscha e pestga dal Grischun, tel. 081 257 38 91

- Reto Hefti, selvicultur chantunal, schef da l'uffizi forestal dal Grischun, tel. 081 257 38 51

- Beat Angerer, president da l'uniun grischuna da chatschadras e da chatschaders da patenta (UGCP), tel. 081 413 37 45, 079 406 75 34

Gremi: uffizi da chatscha e pestga

Funtauna: rg uffizi da chatscha e pestga

18.02.2009